In nomine Verbi incarnati. Noverint tam presentes quam futuri, quod ego Stephanus sacerdos dono ad locum Cluniacum, dicatum in honore beatorum apostolorum Petri et Pauli, sub regimine domni patris Odilonis, aliquid ex rebus meæ proprietatis, in comitatu Arvernensi, in vicaria de Aurato, in villa vocabulo Langado, vineam unam que terminat in circuitu de ipsa hereditate, et quartam partem de torculari quod in ipsa conjacet. Item in villa Cavaniaco vineam alteram; que terminat de una parte terra Pontii, de aliis partibus ex ipsa hereditate. Facio autem in presenti hanc donationem, ut rectores supradicti [loci] has res prout [sibi] libuerit disponant. Quod si quis contradictor extiterit, vindicare minime pervaleat quod repetit, sed hæc donatio inconvulsa permaneat et stabilis. Actum Rialiaco villa publice. S. Stephani, qui fieri et firmare rogavit. S. Bernardi. Data per manum Rodlardi, regnante Ugone anno VIIIvo.